Una motocicleta, comúnment conoixida en aragonés con l'abreviadura moto, ye un vehíclo de dos ruedas, impulsau por un motor de combustión interna de benzina que acciona a rueda zaguera, fueras de raras excepcions en as que o impulso se daría en a rueda debantera u en as dos, superior a 50 cm³ si ye de combustión interna y con una velocidat maxima por construcción superior a 45 km/h. O quadro u chasis y as ruedas constituyen a estructura fundamental d'o vehíclo. A rueda directriz ye a debantera. Pueden transportar dica dos personas, y tres si son dotadas de sidecar.